Malhela papago

La Malhela papago (Pionus fuscus), estas unu el ok specioj de papagoj en la genro Pionus en la subfamilio Arinae de la familio Psittacidae, de afrikaj kaj amerikaj papagoj. Ĝi estas mezgranda ĉefe malhele brunecgriza papago.

Aspekto
La malhela papago estas proksimume 24 cm longa. Ĝi havas mezlarĝan grizan okulringon (ofte paliĝas al blanka en kaptiteco), disvastiĝon de kremblankaj plumoj sur sia supra kolo, rozruĝan nuancon en la ventro, kaj ruĝajn subvostajn kovrilojn. La vostoplumoj estas bluaj, ruĝaj ĉe la bazo. Ĝenerale, la malhela papago estas malhelbrungriza (tendence al nigra en malbona lumo) birdo.

Reproduktado
La malhela papago nestas en arbaj kavaĵoj. La ovoj estas blankaj kaj kutime estas tri aŭ kvar en ĉiu ovodemetado. La ino kovas la ovojn dum ĉirkaŭ 26 tagoj kaj la papagidoj forlasas la neston ĉirkaŭ 70 tagojn post eloviĝo.

Distribuado kaj habitato
La natura vivejo de la malhela papago estas humida arbaro de malaltaj teroj. Ĝia teritorio estas norda Sudameriko, kaj centriĝas ĉirkaŭ la Gujanoj, la Gujana Ŝildo, kaj la nordoriento de la Amazona Baseno. Ĝi estas plejparte limigita okcidente en centra-orienta Venezuelo evitante la riveron Orinoko mem, sed vivante sur ĝia orienta flanko, de proksime de la kariba marbordo ĝis ĉirkaŭ 1000 km kontraŭflue. Okcidente, malgranda disa grupo vivas okcidente de la lago Marakajbo ĉe la limo inter Kolombio kaj Venezuelo.

Aliaj limoj al la teritorio de la malhela papago estas nordokcidenta en la ŝtato Maranhão, Brazilo, en Baia de São Marcos; ankaŭ en la sudorienta Amazona baseno, la kunfluejo de la norde fluanta rivero Araguaia-Tocantins. Sude de Gujano en okcidentaj Gujanoj, la teritoria limo de la malhela papago estas en la centra ŝtato Rorajmo, Brazilo; la birdo troviĝas oriente de la suden fluanta rivero Branco en ĝiaj pli malaltaj partoj; la supraj partoj estas en la apuda teritorio al Gujanon kaj Venezuelon.

 Referencoj 

 Bibliografio 
 Forshaw, Joseph M. & William T. Cooper (1978). Parrots of the World (2a eld.). Melbourne: Landsdowne. ISBN 0-7018-0690-7.

 Juniper, T., kaj M. Parr (1998). A Guide to the Parrots of the World. Pica Press, East Sussex. .

 Eksteraj ligiloj 

Filmetoj, fotoj kaj sonoj - Internet Bird Collection
Fotaro  - VIREO
Foto - oiseaux

Kategorio:Papagoj
Kategorio:Birdoj de Sudameriko
Kategorio:Birdoj de Kolombio
Kategorio:Birdoj de Brazilo
Kategorio:Birdoj de Venezuelo